แบบบันทึกรายวิชาการออกแบบ และการจัดการเรียนรู้

1.สิ่งที่ได้รับจากการเรียนรู้ในรายวิชาการออกแบบและการจัดการเรียนรู้

ได้รับความรู้ ประสบการณ์ในการสาธิตการสอนเป็นแนวทางในการไปประยุกต์ใช้ในการเรียน อีกทั้งยังได้เรียนรู้วิธีสอน เทคนิคการสอนนักเรียน การจัดการเรียนการสอนเพื่อให้มีประสิทธิภาพ ได้ทราบถึงครูในศตวรรษที่ 21 ซึ่งมีวิธีการสอนที่แตกต่างจากครูในยุคก่อน โดยที่ครูเป็นเพียงผู้ชี้แนะ แนะนำ ทำให้มีโอกาสได้ศึกษาค้นคว้าหาความรู้จากแหล่งการเรียนรู้ที่มีความหลากหลาย อีกทั้งยังสามารถนำความรู้ที่ได้จากการเรียนในใช้ในการฝึกสอน สังเกตการณ์สอน หรือแม้กระทั่งได้เป็นครูที่ดีในอนาคตได้อย่างสมบูรณ์

2.แง่คิด ความรู้สึกความประทับใจที่มีต่อการเรียนและผู้สอนในรายวิชา

ในการเรียนวิชาการออกแบบและการจัดการเรียนรู้ รู้สึกมีความประทับในครูผู้สอน โดยครูผู้สอนเป็นผู้ที่มีความรู้ มีประสบการณ์ สามารถถ่ายทอดความรู้ให้กับผู้เรียนได้อย่างดี ผู้สอนเข้าใจบริบทของผู้เรียนทำให้สามารถเข้าใจผู้เรียน จึงเกิดทัศนะคติที่ดีและเรียนได้ดี ครูผู้สอนมีวิธีการสอนที่หลากหลาย อีกทั้งยังมีความเป็นครู มีความรักความเมตตาต่อลูกศิษย์ และมีความเป็นครูสมัยใหม่เข้าใจผู้เรียน นอกจากความรู้และครูผู้สอนยังสอนในเรื่องคุณธรรมจริยธรรมเผื่อเป็นแนวทางในการเป็นครูที่ดีในอนาคต

3.สิ่งที่นักศึกษาต้องปรับปรุงและพัฒนาให้ดีขึ้น

สิ่งที่ข้าพเจ้าต้องปรับปรุงและพัฒนาในการเรียนของรายวิชานี้ คือ ความกระตือรือร้น และความเอาใจใส่ในรายวิชานี้ให้มากขึ้น เพราะเป็นวิชาที่มีความสำคัญมากต่อการเรียนในรายวิชาชีพนี้ และทักษะการถ่ายทอดความรู้ให้กับผู้เรียน เพื่อให้ผู้เรียนมีความรู้ เนื่องจากครูต้องสามารถถ่ายทอดความรู้ให้ผู้เรียนเข้าใจในเรื่องที่สอนได้ ควรฝีกการพูดให้บ่อยขึ้น เพื่อให้มีประสบการณ์มากขึ้น และเป็นครูที่ดีในอนาคตได้

4.ข้อเสนอแนะ

อยากเรียนกับครูอีกครั้งในวิชาของคณะอยากให้ครูมาสอนพวกเราอีก เพราะครูสอนเข้าใจง่าย มีความเป็นกันเอง มีไลฟ์สไตล์คล้ายคลึงกับผู้เรียน มีความเป็นครูยุคใหม่